D-vitamiini saame apteegist soetatud toidulisandeist, kuid veelgi kasulikum on sättida toidulaud selliselt, et igapäevane menüü sisaldaks suurema D-vitamiini sisaldusega toite.
Väidetavalt on talvisel ajal kuni 73 protsendil inimestest D-vitamiini tase normist madalam. Veel enam – isegi suvel kannatab D-vitamiini puudujäägi käes 30% eestlastest. Sellised tõsiasjad selgusid Mart Kulli 2014. aasta doktoritööst Tartu Ülikooli arstiteaduskonnas. Päikesenappuse tõttu soovitataksegi Eestis D-vitamiini toidulisandeid kasutada talveperioodil kõigil inimestel, aasta ringi tuleks D-vitamiini lisaks tarbida tubase eluviisiga ja eakamatel inimestel.